Joe Thomas (American football executive)

**Joseph Henry Thomas** (Mopitlo a tlhola lesome le boferabobedi, 1921-Tlhakole a tlhola lesome, 1983) e ne e le motsamaise mogolo wa National Football League (NFL) ebile a nnile mokatisi mogolo wa  Baltimore Colts ka sephatlo sa setlha sa 1974.

## Minnesota Vikings le Miami Dolphins
Thomas e ne e le motsamaisi wa tsa matshelo a batshameki kwa Minnesota Vikings (1960–65) le the Miami Dolphins go tswa ka 1965 go fitlhelela dikgogakgogano tsa konteraka le monngwa setlhopha seo Joe Robbie mo go feletseng ka go itlhola marapo ga gagwe ka Tlhakole a le masome a mabedi le bobedi ka 1972. O ne a tlhatlhamiwa ke Bobby Beathard malatsi a mararo a a latelang. Dolphins e ne ya fenya Super Bowl tse pedi tse di tsileng morago ga foo.

## Baltimore Colts
Thomas o ne a rulaganya gore Robert Irsay a reke Los Angeles Rams go tswa mo bosweng (estate) jwa ga Dan Reeves ka didikadike tse lesome le boferabongwe tsa didolara pele a di fetolela kwa go tsa ga Carroll Rosenbloom tsa Baltimore Colts mo thekisong e e neng e sa  akanyediwe e  e neng ya feleletswa ka Phukwi a le lesome le boraro ka 1972. E ne ya nna motsamaisi mogolo kwa Colts, a tsaya mo go Don Klosterman yo o neng a fudugela kwa Rams mo maemong a a tshwanang. 

Fa ballclub e bulwa ka 1972 ele mo go  1–4, o ne a koba mokatisi mogolo Don McCafferty ka Phalane a le lesome le borataro mme mo boemong jwa gagwe a tsena mokatisi wa lemorago (defensive line) John Sandusky yo o neng a laelwa ke Thomas go simolodisa batshameki ba bannye go na le ba ba nang le lebaka ba tshameka. Maduo ya nna gore Johnny Unitas a bewe kwa ntle go fitlhela setlha se fela go tsenngwa Marty Domres. Morago ga 5-9 Colts e feleletsa tatlhegelo ya yone mo dingwageng tse lesome le borataro, a koba Sandusky le botlhe ba a neng a katisa nabo ka Sedimonthole a le masome a mabedi.

O ne a kopana gape le mogokaganyi wa tlhaselo ya Dolphins Howard Schnellenberger yo o neng a bidiwa go nna motlhatlhami wa ga Sandusky beke di ferabobedi tse di latelang ka Tlhakole a le lesome le bone ka 1973. Fa Colts e dira 4–13 mo dikarolong tsa ditlha tse pedi Schnellenberger e le mokatisi, Thomas o ne a bitswa ke Irsay go tsena mo maemong a gagwe morago ga tatlhegelo ya 30-10 kgatlhanong le Philadelphia Eagles kwa Veterans Stadium ka Lwetse a le masome a mabedi le boferabongwe, 1974. Isray o ne pele a ile kwa lebokosong la bobegadikgang  go ya go bolelela Thomas gore ke ene mokatisi mogolo yo mosha mme a ya kwa locker room go ya go itsise phatlalatsa dikgato tsa gagwe kwa batshameking ba Colts pele ga a thubela Schnellenberger dikgang tseo mo puisanyong e e neng e le makgwakgwa ka dikantorong tsa bakatisi. 

Dibeke pele ga a fira Schnellenberger, Thomas o ne a ntsha batshameki ba bagologolo mo setlhopheng, a simolola ka go rekisetsa San Diego Chargers, Unitas, ka firikgong a le masome a mabedi le bobedi ka 1973. Mo malatsing a le masome a neng a latela, Tom Matte a latela Unitas go ya San Diego, Bill Curry a isiwa kwa Houston Oilers, Billy Newsome a ya New Orleans Saints, Norm Bulaich a ya Philadelphia Eagles le Jerry Logan a ya kwa Rams. Tumalano ya ga Newsome ya tsisa Colts kwa go nneng ba bobedi palogotlhe mo 1973 NFL Draft mo go neng ga dirisiwa go tlhopha Bert Jones. Mo ditlhophong tseo le tsa ngwaga o o latelang (the one the following year), Thomas o ne a tlhopha blind-side offensive linemen ebong David Taylor le Robert Pratt le lemorago le le feletseng la ga Joe Ehrmann, Mike Barnes, John Dutton le Fred Cook.

Morago ga Colts e fetela kwa metshamekong ya go tswa mang go tsena mang ya NFL playoffs ka go fenya bosimega jwa AFC East  mo ditlheng tse pedi ka tatelano tsa  1975 le 1976, Thomas a latlhegelwa ke ntwa ya maatla ka ditshwetso tsa gagwe tsa matshelo a batshameki kgatlhanong le mokatisi mogolo Ted Marchibroda mme a kobiwa ka Firikgong a le masome a mabedi le motso, 1977. Colts e ne ya nna le bakatisi bagolo ba le batlhano ba ba farologanyeng ka nako e Thomas a berekileng koo mo ngwageng tse tlhano, mongwe wa bakatisi bao e ne e le ene Thomas.

## San Francisco 49ers
Thomas o ne a firwa e le motsamaisi mogolo-GM wa San Francisco 49ers ka 1977 ke monngwa setlhopha yo mosha Eddie DeBartolo go tswa mo kgakololong ya ga Al Davis mme ka bonako ba koba mokatisi mogolo Monte Clark. 49ers e ne ya tsamaya 7–23 mo ditlheng tsa gagwe tse pedi le setlhopha, le theko ya gagwe e tona, metseletsele ya ditlhopho tse di kwa godimo tse tlhano tsa ga O.J. Simpson. O ne gape a koba bakatisi bagolo ba bangwe ba babedi Ken Meyer and Pete McCulley (mme a dira diphetogo di le lesome le bone). Thomas le mokatisi mogolo wa gagwe wa boraro Fred O'Connor ba ne ba gololwa ka Firikgong a ferabobedi, 1979, letsatsi pele ga Bill Walsh a tlhatlhama Fred.

## Rekote ya Bokatisi Bogolo

## Botshelo jwa gagwe
Thomas o ne a nyala Judi Demian wa pele ka 1969. Ba ne ba nna le ngwana a bidiwa Paige ka Seetebosigo 1970.

Thomas o tlhokafetse ka Tlhakole a le lesome, 1983  a le dingwaga tse masome a marataro le motso. O ne a nna kwa Miami ele VP wa Miami Dolphins ka nako ya loso la gagwe.

## Metswedi